കാടുമൂടി തിരുനക്കര ക്ഷേത്രക്കുളം കോട്ടയം: ക്ഷേത്രഗോപുരം തകര്ന്നു. ബലിക്കല്പുരയും തിടപ്പള്ളിയും ശ്രീകോവിലും ചോരുന്നു. ഇതിനൊപ്പം ക്ഷേത്രക്കുളവും കാടുപിടിച്ചും തിട്ടകള് ഇടിഞ്ഞും ജീര്ണാവസ്ഥയിലായി. കൊവിഡ് മഹാമാരിക്കാലത്തെ തിരുനക്കര മഹാദേവക്ഷേത്രത്തിന്റെ ദു:സ്ഥിതിയാണിത്. ദേവസ്വം ബോര്ഡ് കമ്മീഷണര് ഓഫീസിനോട് ചേര്ന്നുള്ള ക്ഷേത്രക്കുളത്തിന്റെ പടികള്ക്ക് സമീപം കാട്ടുവള്ളികള് പടര്ന്നുകിടക്കുന്നതിനടിയില് ആരും ആ ഭാഗത്തേക്ക് ചെല്ലുന്നേയില്ല. ജലസസ്യങ്ങളുടെ വള്ളികള് നീക്കം ചെയ്യാത്തതിനാല് കുളത്തിലെങ്ങാനുമിറങ്ങിയാല് കാലില് ചുറ്റി അപകടത്തിനും സാദ്ധ്യതയേറി . തിരുനക്കര തേവര് രണ്ട് ഉത്സവങ്ങള്ക്ക് ആറാടുന്ന കടവാണ് ജീര്ണ്ണാവസ്ഥയിലുള്ളത്. മറ്റു ഭാഗങ്ങളിലെ ചുറ്റുമതിലും തകര്ന്നുകിടക്കുകയാണ്. കൊവിഡ് നിയന്ത്രണം കാരണം ദര്ശനത്തിനെത്തുന്ന ഭക്തരുടെ എണ്ണം കുറഞ്ഞത് വരുമാനത്തെ ബാധിച്ചതിനാല് കുളത്തിന്റെ അറ്റകുറ്റപണികള് നടത്താനോ കാടുവെട്ടാനോ കാശില്ലെന്നാണ് ദേവസ്വം അധികൃതര് പറയുന്നത്. തീര്ത്ഥകിണറും കുളത്തിനുള്ളില് ക്ഷേത്രകുളത്തില് തീര്ത്ഥകിണറുണ്ടെന്ന് ദേവപ്രശ്നത്തില് കണ്ടെത്തിയതോടെ പരിഹാരക്രിയയുടെ ഭാഗമായി നേരത്തെ കൃത്യമായി വൃത്തിയാക്കുമായിരുന്നു. ഇപ്പോള് ഇതും ശോച്യാവസ്ഥയിലാണ് .തിരുനക്കര മഹാദേവ ക്ഷേത്രം നിര്മിച്ച തെക്കുംകൂര് രാജാക്കന്മാരാണ് ദീര്ഘചതുരത്തിലുള്ള വലിയ കുളവും നിര്മിച്ചതെന്ന് കരുതുന്നു. പഴയ കാലത്ത് കോട്ടയം നഗരവാസികളും ക്ഷേത്ര ദര്ശനത്തിനെത്തുന്നവരും കുളിക്കാനും ഈ കുളം ഉപയോഗിച്ചിരുന്നു. ദേവസ്വം കമ്മീഷണറോഫീസിന്റെ മൂക്കിന് താഴെയായിട്ടും അധികൃതര് തിരിഞ്ഞു നോക്കാത്തതാണ് ഇപ്പോഴത്തെ ദു:സ്ഥിതിക്കു കാരണം. പത്തു പന്ത്രണ്ടു വര്ഷം മുമ്ബാണ് ക്ഷേത്രക്കുളം വറ്റിച്ച് ചെളിവാരി വൃത്തിയാക്കിയതും തകര്ന്ന ചുറ്റുമതിലും കല്പടവുകളും കെട്ടി സംരക്ഷിച്ചതും. പിന്നീട് ദേവസ്വം അധികൃതര് തിരിഞ്ഞു നോക്കിയിട്ടില്ല. ചരിത്ര പ്രാധാന്യമുള്ള കുളവും തീര്ത്ഥകിണറും സംരക്ഷിക്കടണം. സാമ്ബത്തിക പ്രതിസന്ധി പറഞ്ഞ് കൈ മലര്ത്തിയിട്ട് കാര്യമില്ല ബി.ഗോപകുമാര്, തിരുനക്കര ക്ഷേത്രോപദേശകസമിതി മുന് പ്രസിഡന്റ്